**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 141**

**din 28 noiembrie 2022**

**privind participarea municipiului Câmpulung Moldovenesc la implementarea proiectului din Investiția I.4 „Implementarea a 3.000 km de trasee cicloturistice la nivel național” finanțat din PNRR, Componenta 11 - Turism și cultură**

Consiliul Local al Municipiului Câmpulung Moldovenesc, întrunit în şedinţa odinară din data de 28 noiembrie 2022;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 40102 din 28.11.2022;

 -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 40104 din 28.11.2022;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 40105 din 28.11.2022;

 -Avizul Comisiei de specialitate a Consiliului Local;

 -Adresa nr. 31475 din 25.11.2022 din partea Consiliul Județean Suceava;

 -Art. 120 alin. (1), art. 121 alin. (1) și alin. (2), art. 138 alin. (1) și alin. (4) din Constituția României, republicată;

 -Art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

 -Art. 7 alin. (2) din Legea nr. 287/2009 privind Codul civil, republicată, cu modificările și completările ulterioare.

 În temeiul prevederilor art. 129 alin. (1), alin. (2) lit. b), lit. c) și lit. e), alin. (4) lit. d), alin (7) lit. f) și lit. s), art. 9 lit. a), art. 139 alin. (3) lit. d), lit. f) și lit. g) coroborat cu art. 5 lit. cc), art. 140 din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.**Se aprobă participarea municipiului Câmpulung Moldovenesc, alături de alte unități administrativ-teritoriale din cadrul județului Suceava dar și din județele învecinate, la implementarea proiectului din Investiția I.4 ”Implementarea a 3.000 km de trasee cicloturistice la nivel național” finanțat din PNRR, Componenta 11 - Turism și cultură.

**Art.2.**Se mandatează primarul municipiului Câmpulung Moldovenesc să semneze în numele și pe seama Municipiului Câmpulung Moldovenesc Acordul de Parteneriat la cererea de finanțare a proiectului „Implementarea a 3.000 km de trasee cicloturistice la nivel național” cu toate anexele acesteia, a tuturor documentelor aferente proiectului și să reprezinte Municipiul Câmpulung Moldovenesc și Consiliul Local al Municipiului Câmpulung Moldovenesc în relația cu Ministerul Dezvoltării Lucrărilor Publice și Administrației.

**Art.3.**Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Boicu Bogdan - Nicolae** |  | **Contrasemnează:****SECRETAR GENERAL****AL MUNICIPIULUI****Erhan Rodica** |